b'\n_START_ARTICLE_\nAnsambel Frajkinclari\n_START_SECTION_\nZasedba\n_START_PARAGRAPH_\nZasedba je vse od ustanovitve ansambla ostala nespremenjena. Sestavljajo jo brata Waldh\xc3\xbctter, in sicer Miran na kromati\xc4\x8dni harmoniki, ki je avtor ve\xc4\x8dine melodij skladb ansambla, in Du\xc5\xa1an na kitari, ki je avtor ve\xc4\x8dine besedil skladb ansambla. Kontrabasist ansambla je Ivan Fin\xc5\xbegar, pevec pa Sre\xc4\x8dko Zorko, ki v ansamblu zaigra tudi na diatoni\xc4\x8dno harmoniko. Kot peti \xc4\x8dlan se jim ob\xc4\x8dasno pridru\xc5\xbei \xc5\xa1e bobnar Bojan Peter._NEWLINE_Vsak izmed ustanovnih \xc5\xa1tirih \xc4\x8dlanov ima tudi vzdevek, po katerem je poznan. Du\xc5\xa1an Waldh\xc3\xbctter je Duc, njegov brat Miran Hitri, kontrabasist Ivan Fin\xc5\xbegar je Je\xc5\xbe in pevec Sre\xc4\x8dko Zorko Anzloh.\n_START_SECTION_\nDelovanje\n_START_PARAGRAPH_\nAnsambel Frajkinclari je bil ustanovljen leta 1995 in deluje \xc5\xbee od vsega za\xc4\x8detka v nespremenjeni postavi. Udele\xc5\xbeili so se ve\xc4\x8d narodnozabavnih in drugih festivalov in se prakti\xc4\x8dno od povsod vrnili z nagradami. Posebnost ansambla je namre\xc4\x8d, da je njihova glasba akusti\xc4\x8dna, besedila so izpovedna in humorna. Sami so avtorji prakti\xc4\x8dno vseh pesmi in priredb._NEWLINE_Leta 2000 so skupaj s skupino Mi2 izdali posneli skladbo z naslovom Oda gudeki, ki je postala uspe\xc5\xa1nica. Iz\xc5\xa1la je tudi na tretjem albumu skupine Mi2 Album leta, ki je bil izdan istega leta._NEWLINE_V \xc4\x8dasu delovanja so izdali \xc5\xa1tiri albume. Najve\xc4\x8dji uspeh je dosegel drugi, Sr\xc4\x8dna napaka. Naslovna pesem je v \xc4\x8dasu, ko glasbeniki \xc5\xa1e niso izdajali skladb s provokativnimi besedili, dvignila oblak prahu in celo zgra\xc5\xbeanja, vendar je postala eden najbolj prepoznavnih pesmi.'